OpenLLM-France/wikimedia huggingface dataset:
# Kazaure

Kazaure és una ciutat de Nigèria a l'estat de Jigawa, capital d'una LGA i de l'emirat tradicional de Kazaure. La LGA té una superfície de 1.780 km² i una població de 161.494 habitants.
La ciutat és un punt de recollida per al cacauet, que és transbordats a la ciutat de Kano, a 72 km al sud-sud-est, per a l'exportació. Kazaure és també el primer centre de mercat de la zona pel mill, la melca, les cebes, els cacauets, el cotó, el bestiar (cabres, ovelles, gallines de guinea, rucs, i els derivats, cuirs i pells). És servit per un institut agrícola.
# Comadavall

Comadavall o Mas la Comadavall és una masia situada al municipi d'Olot, a la comarca de la Garrotxa. Data dels segles xvii i xviii.

## Referències

* ↑ «Mas la Comadavall». Ajuntament d'Olot, 2008. [Consulta: 25 desembre 2021].
# Pau Torres i Picornell

Pau Torres i Picornell fou un polític català. Militant del Partit Liberal Conservador, fou elegit diputat a la Diputació de Barcelona pel districte Igualada-Vilafranca del Penedès a les eleccions de 1903 i 1907, ocupant el càrrec fins a les eleccions de 1911. Fou membre de les comissions d'Hisenda, d'Instrucció Pública i de la Junta Mixta de Museus.
Fou elegit president de la Diputació l'abril de 1905, però va presentar la dimissió el novembre del mateix any. Durant el seu mandat fou acabada la carretera de Fogars de la Selva a Tordera i es va activar el Pla de la Xarxa de Ferrocarrils Secundaris. Va morir a Barcelona el 1919.

## Referències

* ↑ Biografia al web de la Diputació
* ↑ «Registre de la defunció de Pau Torres i Picornell» (en castellà). FamliySearch, 1919. [Consulta: 4 agost 2023].
# Julián Rodas Ramírez

Julián Andrés Rodas Ramírez (Pereira, Risaralda, 2 de gener de 1982) és un ciclista colombià, professional del 2007 al 2015. Del seu palmarès destaca la Volta a Mèxic de 2012.

## Palmarès

* 2003
** Campió de Colòmbia sub-23 en contrarellotge
* 2009
** Vencedor d'una etapa a la Volta a Costa Rica
* 2012
** 1r a la Volta a Mèxic i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# HD 76700 b

HD 76700 b és un exoplaneta que el 2002 es va descobrir que orbita l'estrella HD 76700. El planeta és un gegant gasós d'una massa un cinquè la de Júpiter. Orbita molt a prop de la seva estrella mare i completa una òrbita en menys de quatre dies.

## Referències

* 1 2 Geoffrey Marcy «Four New Planets Orbiting Metal‐enriched Stars» (en anglès). Astrophysical Journal, 1, 10-04-2003, pàg. 423–428. DOI: 10.1086/368068.
* 1 2 Steven S. Vogt «Catalog of Nearby Exoplanets» (en anglès). Astrophysical Journal, 1, 01-07-2006, pàg. 505–522. DOI: 10.1086/504701.
* ↑ Keivan Stassun «Accurate Empirical Radii and Masses of Planets and Their Host Stars with Gaia Parallaxes» (en anglès). Astronomical Journal, 3, 03-03-2017, pàg. 136. DOI: 10.3847/1538-3881/AA5DF3.
* ↑ Ji Wang «On the eccentricity distribution of short-period single-planet systems» (en anglès). Monthly Notices of the Royal Astronomical Society, 3, 30-09-2011, pàg. 1822–1833. DOI: 10.1111/J.1365-2966.2011.19600.X.
* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet HD 76700 b» (en anglès). Extrasolar Planets Encyclopaedia. Observatori Meudon. [Consulta: 17 desembre 2020].

## Enllaços externs

* Tinney et al. «Four New Planets Orbiting Metal-enriched Stars». The Astrophysical Journal, 587, 1, 2003, pàg. 423–428. DOI: 10.1086/368068.
* Butler et al. «Catalog of Nearby Exoplanets». The Astrophysical Journal, 646, 1, 2006, pàg. 505–522. Arxivat de l'original el 2019-12-07. DOI: 10.1086/504701 [Consulta: 29 novembre 2009].

## Enllaços externs

* «HD 76700». Exoplanets. Arxivat de l'original el 2009-11-25. [Consulta: 29 novembre 2009].
* «HD 76700 b». Extrasolar Visions. Arxivat de l'original el 2010-10-08. [Consulta: 29 novembre 2009].
Coordenades: 08$^h$ 53$^m$ 55,5153$^s$; −66° 48′ 03,571″
# Buserita

La buserita és un mineral de la classe dels òxids.

## Característiques

La buserita és un òxid de fórmula química Na₄Mn$_{14}$O$_{27}$·21H₂O, un òxid de manganès inestable que es deshidrata a birnessita.
Va ser descoberta a la cascada Yuno-Taki del volcà Me-akan, dins el Parc Nacional d'Akan, a la província de Kushiro (Hokkaido, Japó). Tot i tractar-se d'una espècie no gaire habitual ha estat descrita pràcticament a tots els continents del planeta, a excepció de l'Antàrtida, així com a diferents indrets dels oceans Àrtic i Atlàntic.

## Referències

* ↑ «Buserite» (en anglès). Mindat. [Consulta: 21 juny 2022].
# Vipoig

Vipoig, també conegut amb el nom de Uipoig namet, és un rei llegendari dels pictes, que hauria governat entre finals del segle iii i principis del IV.
Quatre de les llistes de la Crònica picta atorguen a Uipog namet un regnat de 30 anys, entre el de Breth mac Buthut i el de Canutulachama. Altres tres llistes confirmen aquesta durada del regnat, però la situen entre els reis Gartnaith i Fiacua albus. Joan de Fordun situa el seu govern entre Garnaith i un tal Blarehassereth. Més enllà d'aquestes divergències, Alfred P. Smyth subratlla que el seu nom s'aproxima al del magnat caledonès Uepogenus, la inscripció del qual es va trobar a Colchester, que data de començaments del segle iii.

## Referències

* ↑ Rhys, 1898, p. 330.
* ↑ Calise, 2002, p. 258.
* ↑ Smyth, 1984, p. 50.

## Bibliografia

* Calise, J. M. P.. Pictish Sourcebook, Documents of Medieval Legend and Dark Age History (llibre). Londres: Greenwood Press, 2002. ISBN 0313322953.
* Rhys, Sir John. A revised account of the inscriptions of the Northern Picts (en anglès), 1898.
* Smyth, Alfred P. Warlords and Holy men Scotland AD 80~1000 (llibre). Edimburg: Edinburgh University Press, 1984. ISBN 0-7486-0100-7.
# Kazatxi (Krilóvskaia)

* Per a altres significats, vegeu «Kazatxi».
Kazatxi - Казачий (rus) - és un khútor del krai de Krasnodar, a Rússia. Es troba a 3 km a l'oest de la confluència del riu Ieia i el seu afluent Plóskaia. És a 11 km a l'est de Krilóvskaia i a 165 km al nord-est de Krasnodar.
Pertany a l'stanitsa de Krilóvskaia.
# Cissonius

En la mitologia celta, Cissonius (també conegut com a Cisonius i Cesonius) era un antic déu gal/celta.
Després de Visucius, Cissonius era el nom més comú del Mercuri gal/celta. S'han trobat al voltant de disset inscripcions dedicades a ell des de França i el sud d'Alemanya fins a Suïssa. En una inscripció de Promontogno (Suïssa) Cissonus s'identifica amb Matutinus. També hi ha registres del nom de la deessa Cissonia.
Probablement era un déu del comerç i protector dels viatgers, ja que Mercuri exercia unes funcions similars en el panteó romà. Cissonius estava representat ja sigui com un home barbut amb un casc muntat sobre un moltó i portant una copa de vi, o bé com un jove amb un casc alat i acompanyat amb un gall i una cabra.
El nom ha estat interpretat en el sentit de «valent», «remot» o també «conductor de carro». El topònim Niederzissen, al districte d'Ahrweiler, pot ser un derivat del nom de Cissonius.

## Notes

* ↑ Citat en William van Andringa (2002). La religion en Gaule romaine : Piété et politique (Ier - IIIe siècle apr. J.-C.) Editions Errance, Paris. pp.135,155. Van Andringa per tant, resumeix les conclusions de Hatt: Cissonius dériverait du gaulois cissum, voiture. (Cissonius deriva del gal cissum , carro).

## Referències

* 1 2 Jufer, 2001, p. 34-35.
* ↑ Green, 1997.
* ↑ Hatt, 1989, p. 217.

## Bibliografia

* Green, Miranda J. Dictionary of Celtic Myth and Legend (en anglès). Thames and Hudson Ltd, 1997.
* Hatt, J.J.. Mythes et dieux de la Gaules (en francès). vol I. Les grandes divinités masculines, 1989.
* Jufer, Nicole; Luginbühl, Thierry. Les dieux gaulois : répertoire des noms de divinités celtiques connus par l'épigraphie, les textes antiques et la toponymie. (en francès). París: Editions Errance, 2001.
Temes de la mitologia celta :
Part de {{Mitologies europees}} :
Temes generals :
Mitologia irlandesa :
Mitologia escocesa :
Mitologia gal·lesa :
Mitologia bretona :
Vegeu també: Mitologia de les illes Hèbrides, {{Mitologia gal·lo-britònica}}, {{Mitologia gallega}}, {{Mitologia irlandesa (Ulster)}} i {{Llegenda del Rei Artús}} :
# Julián Ruete Muniesa

Julián Ruete Muniesa (Madrid, 29 de gener de 1887 - Barcelona, març de 1939) fou un jugador, àrbitre, entrenador i directiu de futbol a Espanya al començament del segle xx.

## Trajectòria

Ruete va néixer al començament de 1887 a Madrid, ciutat en la qual desenvoluparia una àmplia trajectòria lligada al futbol.
Entre 1904 i 1910 va ser jugador i soci del Reial Madrid, i secretari de la Junta Directiva d'aquell club, equip que va abandonar per formar part de l'Atlètic de Madrid (en aquells temps Athletic de Madrid, equip vinculat a l'Athletic Club). Jugava com a migcampista.
El 1912, va ser elegit per primera vegada President de l'Atlètic de Madrid, càrrec que va mantenir fins a 1919. En aquest període, l'Atlètic estrenaria un nou camp, el d'O'Donnell (1913), i va avançar notablement en la seva independència pel que fa a l'Athletic de Bilbao.
Després de dos anys apartat de la presidència, el 1921 va ser elegit novament president, i va romandre en el càrrec fins a 1923. En aquest segon mandat, el club va ser Campió Regional i Subcampió d'Espanya, i va passar a jugar els seus partits a l'Estadi Metropolità.
A més de la seva relació amb l'Atlètic de Madrid, Ruete va anar molt més enllà en la seva vinculació amb el món del futbol. Va ser àrbitre, i va arribar a presidir el Comitè Nacional d'Àrbitres. Igualment va ser directiu de la Reial Federació Espanyola de Futbol.
També va fer de tècnic, entrenant l'Atlètic i el Nacional i exercint de secretari tècnic del Club Esportiu Castelló.
Entre 1921 i 1922 va ser seleccionador espanyol, dirigint Espanya en quatre partits que van acabar amb victòria.
Va morir a Barcelona el març de 1939.

## Referències

* ↑ «Tot i que s'afirma que va néixer a Ricla, ha quedat demostrat que va néixer a Madrid.». Arxivat de l'original el 2011-05-01. [Consulta: 12 desembre 2015].
* ↑ «Pàgina de l'Ajuntament de Ricla». Arxivat de l'original el 2014-01-17. [Consulta: 12 desembre 2015].
* 1 2 3 «Historia del Atlético de Madrid». Arxivat de l'original el 2012-03-01. [Consulta: 12 desembre 2015].
# Hazit Hanoar

La tnuà Hazit Hanoar, és un moviment juvenil sionista d'educació no formal. Forman part de la tnuà els joves d'entre 4 i 16 anys, i els adults amb alguna discapacitat, que venen en la recerca d'un entorn a on poder divertir-se mitjançant la transmissió dels valors del poble jueu. A la tnuà es planifiquen i es duen a terme les peulot, les activitats gratuïtes, mitjançant el treball volutari dels madrichim (voluntaris), que tenen com a objectiu que cada infant s'acosti a les seves arrels, i tingui un sentiment de pertinença.

## Missió

L'objectiu de la tnuà, és crear un marc saludable per a poder conservar i viure la identitat jueva, d'acord amb els quatre pilars fundacionals de la tnuà:
Derej Eretz: Transmetre valors humans als joves, prenent com a eix principal la Torà, no simplement entesa com un conjunt de lleis, sinó com un compromís amb la humanitat. Millorar el món, crear un món més just, a on governi la pau, la igualtat, l'harmonia, l'amor, i el respecte.
Israel Beiteinu: El sionisme, va portar a la creació de l'Estat d'Israel, aquest moviment veu en l'Estat, l'expressió de la col·lectivitat del poble jueu i la garantia de continuïtat d'aquest poble.
Democracia: La base de tota societat ha de ser el respecte mutu, i juntament amb ell, la democràcia. La tnuà tracta de conservar i transmetre aquests valors, en un espai a on regni la llibertat d'expressió, i a on, amb el degut respecte, es pugui debatre, discutir, canviar d'opinió, i aprendre dels diferents punts de vista. La tnuà és un espai pels joves, a on les decisions es prenen per aquells que conformen la tnuà, pensant en el benestar col·lectiu dels seus membres.

## Referències

* ↑ www.books.google.cat
* ↑ www.books.google.cat
* ↑ «www.osu.org.uy». Arxivat de l'original el 2015-04-19. [Consulta: 15 abril 2015].
* ↑ www.chazit.org.br

## Enllaços externs

* Jazit Hanoar Uruguay (castellà)
* Chazit Hanoar Sao Paulo (portuguès)
* Chazit Hanoar Porto Alegre (portuguès)
# Cleveland (Geòrgia)

Cleveland és una població dels Estats Units a l'estat de Geòrgia. Segons el cens del 2000 tenia 1.907 habitants.

## Demografia

Segons el cens del 2000, Cleveland tenia 1.907 habitants, 729 habitatges, i 468 famílies. La densitat de població era de 233 habitants per km².
Dels 729 habitatges en un 27,6% hi vivien nens de menys de 18 anys, en un 43,5% hi vivien parelles casades, en un 17,3% dones solteres, i en un 35,8% no eren unitats familiars. En el 31,6% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,84.
Per edats la població es repartia de la següent manera: un 19,9% tenia menys de 18 anys, un 21,8% entre 18 i 24, un 22,4% entre 25 i 44, un 20% de 45 a 60 i un 15,9% 65 anys o més.
L'edat mediana era de 32 anys. Per cada 100 dones de 18 o més anys hi havia 79,2 homes.
La renda mediana per habitatge era de 31.949 $ i la renda mediana per família de 37.417 $. Els homes tenien una renda mediana de 27.500 $ mentre que les dones 21.676 $. La renda per capita de la població era de 14.801 $. Entorn del 12,4% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Cleveland». American Fact Finder. Oficina del Cens dels Estats Units, 12-01-2010.
# Viper

«Viper» té aquests significats:
* Viper (banda), grup musical brasiler de heavy metal.
* Viper (sèrie de televisió), sèrie estatunidenca de la NBC emesa entre 1994 i 1999.
* Viper (programa): vegeu Programa antiplagi#Comparació de programaris antiplagi.
* Viper Island, una de les illes de l'arxipèlag Andaman.
* Dodge Viper, automòbil fabricat per Chrysler.

## Vegeu també

* Vipèrids
# José Monzón

José Monzón Insa (Andorra (Aragó) 1917 - Reus 1977) va ser un pagès i ferroviari que va anar a viure a Catalunya durant la guerra civil.
Fill d'una família de pagesos i ramaders, va continuar amb aquests oficis fins a la guerra civil, quan va ser mobilitzat i destinat a Reus, a l'Institut Pere Mata, convertit en hospital de sang. Allà va conèixer la que seria la seva esposa, que hi treballava. Quan va acabar la guerra s'instal·là a Reus, però va anar a viure un temps a Calanda, on hi tenia família. Va tornar a Reus com a empleat de RENFE, i va ser el primer d'anar a viure al Barri Montserrat, que en aquell temps, a finals dels anys quaranta, s'estava urbanitzant i on es venien parcel·les de terra més aviat per construir-hi casetes pel cap de setmana i anar-hi a fer la paella, que no pas com a lloc de residència. La onada d'immigració d'aquell moment, sobretot per la instal·lació de les primeres empreses químiques i la construcció de la Universitat Laboral a Tarragona, van convertir el Barri Montserrat en un lloc d'arribada. José Monzón, com a primer resident, va ser considerat com una mena de "fundador" del lloc, i va ser nomenat per l'ajuntament alcalde de barri, càrrec que va ocupar molts anys, i que li va servir per reivindicar millores en la comunicació i el transport des d'allà fins al centre de la ciutat. L'any 1977, quan tornava d'un viatge a la Selva del Camp amb el seu automòbil, va xocar contra un camió i va morir a l'acte. Al Barri Montserrat hi ha una plaça amb el seu nom.

## Referències

* ↑ Tricaz, Enric. Homes i dones pls carrers de Reus. Valls: Cossetània, 2010, p. 74. ISBN 9788497916929.
# Cissna Park

Cissna Park és una població dels Estats Units a l'estat d'Illinois. Segons el cens del 2000 tenia 811 habitants.

## Demografia

Segons el cens del 2000, Cissna Park tenia 811 habitants, 375 habitatges, i 217 famílies. La densitat de població era de 434,9 habitants/km².
Dels 375 habitatges en un 22,9% hi vivien nens de menys de 18 anys, en un 46,7% hi vivien parelles casades, en un 9,3% dones solteres, i en un 41,9% no eren unitats familiars. En el 38,9% dels habitatges hi vivien persones soles el 24,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,1% tenia menys de 18 anys, un 7,2% entre 18 i 24, un 24,5% entre 25 i 44, un 21,5% de 45 a 60 i un 26,8% 65 anys o més.
L'edat mediana era de 44 anys. Per cada 100 dones de 18 o més anys hi havia 78 homes.
La renda mediana per habitatge era de 35.592 $ i la renda mediana per família de 49.167 $. Els homes tenien una renda mediana de 31.382 $ mentre que les dones 18.026 $. La renda per capita de la població era de 18.285 $. Aproximadament el 3,6% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cissna Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Cissna Park». American Fact Finder. Oficina del Cens dels Estats Units, 12-01-2010.
# Paul Widerkehr

Paul Widerkehr (Zúric, 12 de setembre de 1880 - valor desconegut) fou un futbolista català de la dècada de 1900.
Fou jugador del FC Zürich, on jugà amb els seus amics Joan Gamper i George Meyer, amb els que també coincidí al FC Barcelona. També havia jugat a Lausana i Ginebra. La temporada 1901-1902 fou jugador i directiu del Barcelona.

## Palmarès

* Campionat de Catalunya de futbol:
** 1901-02

## Referències

* ↑ «Los suizos y el FC Barcelona (primera parte)». CIHEFE, Cuadernos de Fútbol, num. 56, ISSN: 1989-6379, 01-07-2014. Arxivat de l'original el 2022-09-01. [Consulta: 9 febrer 2019].
* ↑ Closa, Toni; Pablo, Josep; Salas, José Alberto; Mas, Jordi. Gran diccionari de jugadors del Barça. Barcelona: Editorial Base, 2015. ISBN 978-84-16166-62-6.
# Kakigori

El kakigori (かき氷) són unes postres japoneses fetes de gel raspat amb xarop similar al snow cone però de textura més fina. N'hi ha de diversos sabors: maduixa, meló, raïm, te verd i blue-hawaii.

## Referències

* ↑ Loscertales, Isabel. «Kakigori: el helado de nieve japonés llega a España - Gastronomistas». [Consulta: 23 febrer 2024].
* ↑ Santamaría, Loli. «La fiebre del kakigori, el helado de nieve japonés conquista occidente» (en castellà), 23-05-2016. [Consulta: 23 febrer 2024].
* ↑ Morán, Iker. «'Kakigori', así se prepara el helado de nieve japonés - LaGulateca» (en castellà), 28-07-2015. [Consulta: 23 febrer 2024].
# Habitatge al Carrer de l'Església, 9

«Habitatge al Carrer de l'Església, 9» té aquests significats:
* Habitatge al carrer de l'Església, 9 (Sant Climent de Llobregat), casa al Baix Llobregat
* Habitatge al carrer de l'Església, 9 (Torroella de Montgrí), casa al Baix Empordà
# Chris Christie

Christopher James "Chris" Christie (Newark, Nova Jersey, 6 de setembre de 1962) és un advocat i polític estatunidenc pertanyent al Partit Republicà. Va ser governador de l'estat de Nova Jersey, càrrec per al qual va ser elegit al novembre del 2009 i que va abandonar el 2018.
Després de la derrota de Mitt Romney a les eleccions de novembre de 2012, el nom de Christie, entre altres governadors reeixits, s'esmenta amb insistència com a figura de recanvi en un Partit Republicà que desesperadament necessita una nova imatge, si bé se li qüestiona molt que hagi lloat la gestió de Barack Obama davant els estralls ocasionats per l'Huracà Sandy.

## Referències

* ↑ Aaron Blake. «El buit del lideratge republicà». Washington Post.

## Enllaços externs

* Office of the Governor official state site
* Chris Christie Speech at the Reagan Library: Full Text,National Review, September 27, 2011
# KS Czarni Lwów

El KS Czarni Lwów fou un club de futbol polonès de la ciutat de Lwów (Lviv actual Ucraïna). Va néixer a finals del segle xix amb el nom Sława Lwów. El 1903 esdevingué professional amb el nom Czarni Lwów. Va desaparèixer el 1939.

## Referències

* ↑ Ukraine - List of Foundation Dates a rsssf
* ↑ «Història de l'esport a Lwow (en polonès)». lwow.home.pl. [Consulta: 9 abril 2017].
* Czarni Lwów el 1904.
* Czarni Lwów el 1909.
* Czarni Lwów el 1924.
# Parlament de Patrie dal Friûl

El parlament de Patrie dal Friûl fou una institució parlamentària friülana nascuda sota el Patriarcat d'Aquileia i que fou convocat per darrer cop el 1805. Tenia caràcter estamental i hi participaven representants del clergat, dels nobles i dels municipis.
Entre els membres del clergat hi havia els bisbes, superiors de capítol i dels monestirs. Pels nobles hi havia els nomenats per l'Imperi i els nomenats pel patriarca. Pel que fa als municipis hi havia representants d'Aquilee, Cividât, Udin, Glemone, Sacîl i Tumieç. Sota l'estat patriarcal el parlament es reunia habitualment a Cividât, algun cop a Udin i a Sant Denêl.
Sota la Venècia la seu es va fixar definitivament a Udin. El saló del parlament era al Castell d'Udine des del 1511. Cap al 1420, sota la dominació veneciana, el parlament fou redimensionat en les seves competències i tenia alguna potestat en política exterior. La darrera reunió es va tenir lloc el 1805.
# Josep Malbertí Marroig

Josep Malbertí Marroig (Palma, 1894 - 1967) fou un dibuixant i fotògraf mallorquí.
Va ser dibuixant i fotògraf al Servei d'Excavacions de la Diputació de Barcelona dirigit per Pere Bosch Gimpera. El setembre de 1922 participà amb Pere Bosch Gimpera en una prospecció per a documentar pintures i gravats rupestres a l'àrea de Tivissa. El 1918-1920 va col·laborar amb Josep Colominas Roca, en la primera excavació del poblat talaiòtic de Capocorp Vell (Llucmajor). Va excavar la cova de na Fonda a sa Vall (Ses Salines) el 1935. Va ser conservador del Museu Municipal del Castell de Bellver a Palma de 1931 a 1967. Entre les seves publicacions hi figura "El Castillo de Bellver" (1960). El juny de 1936 signà la Resposta als Catalans.

## Referències

* ↑ MALBERTÍ MARROIG, José y MASCARÓ PASARIUS, Josep. Los materiales de la cueva "Na Fonda", Sa Valí (Ses Salines, Mallorca). "Ampurias", 24(Barcelona,1962) 187-195.
* ↑ GRACIA ALONSO, Francisco, FULLOLA PERICOT, Josep Maria i VILANOVA, Francesc. 58 anys i 7 dies: correspondència de Pere Bosch Gimpera a Lluís Pericot (1919-1974). Barcelona: Edicions Universitat de Barcelona, 2002.